CELEX: 62020CN0332
Language: hr
Date: 2020-07-22 00:00:00
Title: Predmet C-332/20: Zahtjev za prethodnu odluku koji je 22. srpnja 2020. uputio Consiglio di Stato (Italija) – Roma Multiservizi spa, Rekeep spa protiv Roma Capitale, Autorità Garante della Concorrenza e del Mercato

5.10.2020   
            
            
               HR
            
            
               Službeni list Europske unije
            
            
               C 329/6
            
         
      Zahtjev za prethodnu odluku koji je 22. srpnja 2020. uputio Consiglio di Stato (Italija) – Roma Multiservizi spa, Rekeep spa protiv Roma Capitale, Autorità Garante della Concorrenza e del Mercato
      (Predmet C-332/20)
      (2020/C 329/08)
      Jezik postupka: talijanski
      
         Sud koji je uputio zahtjev
      
      Consiglio di Stato
      
         Stranke glavnog postupka
      
      
         Žalitelji: Roma Multiservizi spa, Rekeep spa
      
         Druge stranke u žalbenom postupku: Roma Capitale, Autorità Garante della Concorrenza e del Mercato
      
         Prethodna pitanja
      
      
                  1.
               
               
                  Je li u skladu s pravom Europske unije i pravilnim tumačenjem uvodnih izjava 14. i 32. kao i članaka 12. i 18. Direktive 24/2014/EU (1) i članka 30. Direktive 23/2014/EU (2), također s obzirom na članak 107. UFEU-a, to što u svrhu određivanja minimalne visine udjela privatnog partnera od 30 % u kapitalu javno-privatnog društva u osnivanju s mješovitim kapitalom, koju nacionalni zakonodavac smatra primjerenom u skladu s načelima (prava Europske unije) koja je utvrdila sudska praksa Unije, treba uzeti u obzir isključivo formalni sastav / sastav „na papiru” tog partnera, odnosno, može li, ili čak mora li, javni naručitelj koji provodi postupak javne nabave uzeti u obzir i svoje neizravne udjele u kapitalu privatnog partnera koji se natječe u postupku?
               
            
                  2.
               
               
                  U slučaju potvrdnog odgovora na prethodno pitanje, je li dosljedno i u skladu s načelima prava Europske unije, konkretno s načelom tržišnog natjecanja, proporcionalnosti i primjerenosti, to što javni naručitelj koji provodi postupak javne nabave može iz postupka isključiti privatnog partnera koji se natječe u postupku, čiji je udio u mješovitom javno-privatnom partnerstvu, zbog utvrđenog izravnog ili neizravnog udjela javnog sektora u kapitalu, zapravo manji od 30 %?
               
            
         (1)  Direktiva 2014/24/EU Europskog parlamenta i Vijeća od 26. veljače 2014. o javnoj nabavi i o stavljanju izvan snage Direktive 2004/18/EZ (SL 2014., L 94, str. 65. i ispravci SL 2015., L 275, str. 68. i SL 2016., L 311, str. 26.).
      
         (2)  Direktiva 2014/23/EU Europskog parlamenta i Vijeća od 26. veljače 2014. o dodjeli ugovorâ o koncesiji (SL 2014., L 94, str. 1. i ispravci SL 2015., L 114, str. 24., SL 2018., L 82, str. 17. i SL 2018., L 181, str. 88.).